OzLabs/hebrew-wiki-articles huggingface dataset:
קרל הראשון, דוכס בראונשווייג-וולפנביטל

קרל הראשון, דוכס בראונשווייג-וולפנביטל (בגרמנית: Karl I. von Braunschweig-Wolfenbüttel; 1 באוגוסט 1713 - 26 במרץ 1780), היה דוכס בראונשווייג-וולפנביטל בין השנים 1735–1780.

== ביוגרפיה ==
קרל נולד בבראונשווייג ב-1 באוגוסט 1713 לפרדיננד אלברכט השני, דוכס בראונשווייג-וולפנביטל ולאנטוניטה, נסיכת בראונשווייג-לינבורג, בתם של לודוויג רודולף, דוכס בראונשווייג-לינבורג וכריסטינה לואיזה, נסיכת אטינגן-אטינגן. בצעירותו שירת קרל בצבא האימפריה הרומית הקדושה, ולחם בשורותיו במלחמת הירושה הפולנית. ב-2 ביולי 1733 התחתן קרל עם פיליפינה שרלוטה, נסיכת פרוסיה, בתם של פרידריך וילהלם הראשון, מלך פרוסיה וסופיה דורותיאה, נסיכת הנובר, כמה שבועות לאחר שאחותו אליזבת כריסטינה מבראונשווייג-וולפנביטל-בפרן התחתנה עם פרידריך, נסיך הכתר הפרוסי.

בשנת 1735 מת פרדיננד אלברכט השני, דוכס בראונשווייג-וולפנביטל, וקרל עלה לשלטון במקומו, תוך שהוא ממשיך לשרת בצבא הקיסרי. קרל העביר רפורמות מקיפות בדוכסות, ועם הזמן התחיל בניתוק קשריו עם בית הבסבורג, ובשנת 1750 אף ויתר על תפקידו כמפקד רגימנט בצבא ההבסבורגי. במהלך מלחמת שבע השנים תמך קרל בפרוסיה, מה שהביא לתוצאות הרסניות לדוכסות.

בעקבות פעולותיו להעברת רפורמות בדוכסות הידרדר מצבה הפיננסי של הדוכסות, ומשום כך מינה קרל בשנת 1773 את בנו קרל וילהלם פרדיננד לעוצר הדוכסות. ב-26 במרץ 1780 מת קרל, ובנו קרל וילהלם פרדיננד, דוכס בראונשווייג-וולפנביטל עלה לשלטון במקומו.

==משפחתו==
ב-2 ביולי 1733 התחתן קרל עם פיליפינה שרלוטה, נסיכת פרוסיה, בתם של פרידריך וילהלם הראשון, מלך פרוסיה וסופיה דורותיאה, נסיכת הנובר, ממנה נולדו לו 13 ילדים:
* קרל וילהלם פרדיננד, דוכס בראונשווייג-וולפנביטל (1735–1806)
* גאורג פרנץ (1736–1737)
* סופיה קרולינה, נסיכת בראונשווייג-וולפנביטל (1737–1817), התחתנה עם פרידריך, מרקיז ברנדנבורג-ביירוית
* כריסטיאן לודוויג (1738–1742)
* אנה אמליה, דוכסית בראונשווייג-וולפנביטל (1739–1807), התחתנה עם ארנסט אוגוסט השני, דוכס סקסוניה-ויימאר-אייזנך
* פרידריך אוגוסט, נסיך בראונשווייג-וולפנביטל (1740–1805)
* אלברכט היינריך (1742–1761)
* לואיזה (1743–1744)
* וילהלם אדולף (1745–1770)
* אליזבת כריסטינה מבראונשווייג-וולפנביטל, נסיכת הכתר של פרוסיה (1746–1810), התחתנה עם פרידריך וילהלם השני, מלך פרוסיה
* פרדריקה (1748–1758)
* אוגוסטה דורותיאה (1749–1810)
* לאופולד, נסיך בראונשווייג-וולפנביטל (1752–1785)

== אילן יוחסין ==

==קישורים חיצוניים==

* 

קטגוריה:דוכסים גרמנים
קטגוריה:בית ולף
קטגוריה:מלחמת שבע השנים:אישים
קטגוריה:ילידי 1713
קטגוריה:גרמנים שנפטרו ב-1780
פרידריך וילהלם, דוכס בראונשווייג-וולפנביטל

פרידריך וילהלם, דוכס בראונשווייג-וולפנביטל (9 באוקטובר 1771 – 16 ביוני 1815), היה דוכס בראונשווייג-וולפנביטל בין השנים 1806–1815.

==ביוגרפיה==
פרידריך וילהלם נולד בבראונשווייג ב-9 באוקטובר 1771, לקרל וילהלם פרדיננד, דוכס בראונשווייג-וולפנביטל ולאוגוסטה, נסיכת בריטניה, בתם של פרדריק, נסיך ויילס ואוגוסטה, נסיכת סקסוניה-גותה-אלטנבורג. בשנת 1789 התגייס פרידריך וילהלם לצבא הפרוסי, ולחם בשורותיו במהלך המלחמות הנפוליאוניות. בשנת 1805 מת דודו פרידריך אוגוסט, דוכס אלס, ופרידריך וילהלם ירש את דוכסות אלס בשלזיה, שהייתה כפופה לממלכת פרוסיה.

בשנת 1806 נהרג אביו במהלך קרב ינה-אאורשטדט, ופרידריך וילהלם עלה לשלטון במקומו, מאחר שאחיו הבכור - קרל גאורג אוגוסט, נסיך הכתר של בראונשווייג-וולפנביטל מת ערירי, ואחיו הגדולים היו בעלי פיגור שכלי. בשנת 1807 קיבלה הנסיכות מעמד של דוכסות ונקראה בשם דוכסות בראונשווייג, והצטרפה לקונפדרציה של הריין, כחלק מממלכת וסטפאליה. במהלך שנת 1807 ברח פרידריך וילהלם לדוכסות הגדולה של באדן, בעקבות הכיבוש הצרפתי. בשנת 1809 הקים פרידריך וילהלם כוח צבאי מכספו הפרטי, שנקרא "שחורי בראונשווייג" על שם מדיהם השחורים, ולחם עמו במהלך מלחמת הקואליציה האנטי-צרפתית החמישית. באוגוסט אותה שנה כבש פרידריך וילהלם את בראונשווייג לזמן קצר, אולם לאחר מכן ברח לבריטניה, שם התארח אצל גיסו ג'ורג', נסיך ויילס. פרידריך וילהלם קיבל דרגת לוטננט גנרל בצבא הבריטי, ונשלח עם לוחמיו לספרד, שם הושמד רוב צבאו במהלך הקרבות. בשנת 1813 חזר פרידריך וילהלם לבראונשווייג, ובשנת 1815 נהרג במהלך קרב קאטר ברה, ובנו קרל השני, דוכס בראונשווייג עלה לשלטון במקומו.

==משפחתו==
ב-1 בנובמבר 1802 התחתן פרידריך וילהלם עם מריה, נסיכת באדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט, ממנה היו לו 3 ילדים:
* קרל השני, דוכס בראונשווייג (1804–1873)
* וילהלם, דוכס בראונשווייג (1806–1884)
* בת מתה (1808)

== אילן יוחסין ==

== קישורים חיצוניים ==

* 

{| class="wikitable" style="text-allign:center;margin:auto;"
|-
| colspan="3" align="center"| פרידריך וילהלם, דוכס בראונשווייג-וולפנביטל בית ולף נולד:9 באוקטובר 1771 מת:16 ביוני 1815
|-
| rowspan="1" align="center"| קרל וילהלם פרדיננד, {{ש}} דוכס בראונשווייג-וולפנביטל
| rowspan="1" align="center"| דוכסות בראונשווייג-לינבורג נסיכות וולפנביטל 1806–1807
| rowspan="1" align="center"| סופחה לממלכת וסטפאליה
|-
| rowspan="1" align="center"| הקמה חדשה
| rowspan="1" align="center"| דוכסות בראונשווייג 1813–1815
| rowspan="1" align="center"| קרל השני, דוכס בראונשווייג
|}

קטגוריה:דוכסים גרמנים
קטגוריה:דוכסי בראונשווייג
קטגוריה:בית ולף
קטגוריה:אנשי צבא פרוסים
קטגוריה:גנרלים גרמנים
קטגוריה:אנשי צבא במלחמות נפוליאון
קטגוריה:גרמנים שנולדו ב-1771
קטגוריה:גרמנים שנפטרו ב-1815
קטר שבו

קטר-שבו, 4CV (בצרפתית: Quatre Chevaux) היא מכונית מתוצרת יצרנית הרכב הצרפתית רנו, אשר יוצרה בין השנים 1947–1961.

דגם ה"קטר שבו" הורכב בישראל מ-1956 עד אוקטובר 1959. בישראל הורכבו 550 יחידות, מתוך 1,105,547 יחידות שנמכרו בעולם.

==היסטוריה==
בצרפת, חברת רנו החלה לייצר את ה"קטר-שבו" (בתרגום חופשי: ארבעה סוסים), משנת 1947, הקטר-שבו היה הרכב הנמכר ביותר בצרפת עד שנת 1955.

המנוע היה בין 4 צילינדרים בטור - 8 שסתומים, נפח של 760 סמ"ק, הספק מרבי 17 כ"ס. הגיר ידני 3 הילוכים, הרכב הגיע למהירות מקסימלית של 95 קמ"ש.

משקל: 585 ק"ג, אורך: 3,663 מ"מ, רוחב: 1,430 מ"מ, גובה: 1,450 מ"מ.

הדגם הורכב באוסטרליה, אנגליה, יפן (על ידי הינו מוטורס ובשם הינו-רנו 4CV), ספרד וישראל.

הקטר שבו יוצרה בגרסאות: סדאן, קבריולה ומסחרית.

==מפעל קייזר-אילין תעשיות==
המפעל החל להרכיב מגוון כלי רכב, תחילה מתוצרת קייזר-פרייזר כגון "קייזר מנהטן" והנרי ג'יי ובהמשך ג'יפ ויליס, ויליס ג'יפ סטיישן, ויליס ג'יפ טנדר, "קטר שבו" ודופין של רנו הצרפתית.

===הרכבת הקטר שבו בישראל===
לאחר שנחתם חוזה עם רנו הצרפתית, קייזר-אילין תעשיות הרכיב בנשר בין אפריל 1956 לאוקטובר 1959 550 יחידות.

==גלריית תמונות==
<gallery>
Hino-Renault 4CV 002.JPG|קטר שבו
Renault 4cv (1955), AE-13-92 p1.JPG|קטר שבו
Renault 4CV (7).JPG|קטר שבו, מבט לתוך הרכב ולוח מחוונים
1960 Renault 4CV (16396903299).jpg|קטר שבו, מבט למנוע האחורי
FASA Capilla.jpg|קטר שבו, מבט ללוח המכשירים
Renault 4CV decouvrable.jpg|קטר שבו בגרסת קבריולט
4cv gris pompadour 1959.jpg| סמל רנו - קטר שבו, (1950)
Renault 4CV Police Car -besopha.jpg|קטר שבו ניידת משטרה
</gallery>

==ראו גם==
* הינו-רנו 4CV

==לקריאה נוספת==
* [http://israelmotorindustry.org/israel-guide-1962/ מדריך ישראל 1962, The Israel Motor Industry, קטר שבו 1957,] 21 באוקטובר 2012

==קישורים חיצוניים==

* 
* 
* 
* 
* 
* 
* 
* 
* 
* 
* 
* 
* 
* [https://www.youtube.com/watch?v=7-_GAjLWoH8, קטר שבו, (2:18 דקות), יו-טיוב ]
* 
* 
* 
* 
* 

== הערות שוליים ==

קטגוריה:מכוניות סופרמיני
קטגוריה:דגמי מכוניות שהושקו ב-1947
קטגוריה:רכבי רנו
קטגוריה:מכוניות מנוע אחורי
קטגוריה:דגמי מכוניות שהורכבו בישראל
קטגוריה:מכוניות צרפתיות
נר לאחד נר למאה

נֵר לְאֶחָד נֵר לְמֵאָה הוא ביטוי תלמודי שמשמעותו היא שישנם מעשים שבהם אותה התועלת הצומחת ליחיד יכולה להועיל גם לרבים. הביטוי עוסק באורו של נר שיכול להועיל למאה בני אדם כשם שהוא מועיל לאדם יחיד.

==מקור הביטוי==
בגמרא מובא ביטוי זה בסוגיית אמירה לנוכרי, כהסברו של רבא לדין לפיו מותר ליהודי להשתמש באור הנר שהדליק גוי בשבת (דבר שאסור ליהודי משום מלאכת מבעיר), אם הגוי הדליק אותו לשימוש עצמי, אף כשידוע לו שיהודי ייהנה מכך. בסוגיית הגמרא עולה הבדל בין פעולות כגון הדלקת נר ובניית כבשׁ – שעשייתן יכולה להועיל גם לרבים, אפילו אם נעשו בשביל היחיד – לבין פעולות כגון שאיבת מים ותלישת עשבים – שמועילות לרבים רק אם נעשו בהיקף מתאים.

==ביטויים דומים==
* ארבעה לצלא ארבעה לצללא - ביטוי המופיע בתלמוד בהקשר לדין בר מצרא. משמעותו, לפי אחת האפשרויות המובאות בפירוש רש"י: 

* שבועה לאחד שבועה למאה - הלכה לפיה מי שנשבע לאמת את דבריו מול תביעת תובע אחד לא יידרש להישבע שוב על היותו פטור מאותה תביעה אם ייתבע עליה על ידי תובע אחר.

==קישורים חיצוניים==

== הערות שוליים==

קטגוריה:ניבים וביטויים חז"ליים
קטגוריה:הלכות שבת
טיג'אן ז'ייטה

טיג'אן ז'ייטה (באנגלית: Tijan Jaiteh; נולד ב-31 בדצמבר 1988) הוא כדורגלן גמביאני שמשחק בעמדת הקישור בפרטיזן טירנה מליגת העל האלבנית ובנבחרת גמביה.

==קריירת מועדונים==
ג'ייטה התחיל את הקריירה שלו בקבוצות כדורגל מקומיות בגמביה. באוקטובר נבחן בקבוצת בראן מליגת העל הנורווגית והצטרף לקבוצה לקראת עונת בה זכה עם הקבוצה באליפות. ב-31 בינואר 2011 הושאל לראנס מליגת העל הדנית עד לסיום העונה בדנמרק.

ב-18 במרץ 2012 חתם בסנדפיורד בה שיחק שנתיים.

בקיץ חתם בסאנס אולף לעונה אחת. בהמשך שיחק בפ.צ. קופר מליגת העל הסלובנית וקופס מליגת העל הפינית.

ב-19 בדצמבר 2016 חתם בבני יהודה תל אביב. בקיץ חתם באל-מרח'ייה העולה החדשה לליגת העל הקטרית.

ב-31 בינואר 2019 חתם בפרטיזן טירנה מליגת העל האלבנית.

==קריירה בין-לאומית==
ז'ייטה זכה עם נבחרת גמביה בכדורגל עד גיל 17 באליפות אפריקה בכדורגל עד גיל 17 בשנת . בשנת השתתף עם נבחרת גמביה בכדורגל עד גיל 20 באליפות אפריקה בכדורגל עד גיל 20 בה סיימה גמביה במקום השלישי שנתן לה את הכרטיס לגביע העולם בכדורגל עד גיל 20 שנערכה באותה שנה, בה גמביה הגיעה לשמינית הגמר.

ב-1 ביוני 2008 ערך את הופעת הבכורה שלו בנבחרת הבוגרת בתיקו 1-1 נגד . נכון לשנת 2016, ז'ייטה הוא קפטן הנבחרת הבוגרת של גמביה.

==תארים==
; בראן
*ליגת העל הנורווגית: 

;בני יהודה תל אביב
*גביע המדינה: 2016/2017

; נבחרת גמביה
*אליפות אפריקה בכדורגל עד גיל 17: 

==קישורים חיצוניים==

==הערות שוליים==

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני בראן
קטגוריה:כדורגלני ראנס
קטגוריה:כדורגלני סנדפיורד
קטגוריה:כדורגלני סאנס אולף
קטגוריה:כדורגלני קופר
קטגוריה:כדורגלני קופס
קטגוריה:כדורגלני בני יהודה תל אביב
קטגוריה:כדורגלני פרטיזן טירנה
קטגוריה:כדורגלנים זרים בישראל
קטגוריה:כדורגלני נבחרת גמביה
קטגוריה:ספורטאים זרים בנורווגיה
קטגוריה:ספורטאים זרים בדנמרק
קטגוריה:ספורטאים זרים בסלובניה
קטגוריה:ספורטאים זרים בפינלנד
קטגוריה:ספורטאים גמביאנים בישראל
קטגוריה:ספורטאים זרים בקטר
קטגוריה:ספורטאים זרים באלבניה
קטגוריה:גמביאנים שנולדו ב-1988
עונת 1931/1932 בלה ליגה

עונת 1931/1932 הייתה העונה הרביעית של לה ליגה שהיא הליגה הספרדית הבכירה בכדורגל. העונה החלה ב-22 בנובמבר 1931 והסתיימה ב-3 באפריל 1932. בתקופת הרפובליקה הספרדית השנייה המילה "ריאל" הורדה משמות הקבוצות.

הליגה כללה 10 קבוצות. ולנסיה עלתה מהליגה השנייה.

מדריד זכתה בתואר בפעם הראשונה בתולדות הקבוצה.

בהתאם לתוצאות העונה אוניון ירדה ליגה ולא חזרה לליגה הבכירה.

==כדורגלנים מצטיינים==
לפי הנתונים הרשמיים של LFP זוכה פרס הפיצ'יצ'י הוא: אגוסטין סאוטו ארנה 
( ספרד), אתלטיק בילבאו, שכבש 13 שערים ב-18 משחקים. לפי נתוני עיתון הספורט MARCA אגוסטין סאוטו ארנה כבש רק 11 שערים וגיירמו גורוסטיסה ( ספרד) גם הוא מאתלטיק בילבאו כבש 12 שערים ולפי גרסת העיתון הוא היה מלך השערים של העונה.

השוער הטוב ביותר של העונה הוא: ריקרדו זאמורה ( ספרד), ריאל מדריד, שספג 15 שערים ב-17 משחקים. זה הייתה העונה השנייה בה זאמורה היה השוער הטוב ביותר.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
| 1 || מדריד ||18||10||8||0||37||15|| 22||28||זכייה בתחרות
|-align="center" bgcolor="#D0F0C0"
| 2 || אתלטיק בילבאו ||18||11||3||4||47||23|| 24||25|| זכייה בגביע המלך הספרדי
|-align="center"
| 3 || ברצלונה ||18||10||4||4||40||26|| 14||24||
|-align="center" 
| 4 || ראסינג סנטנדר ||18||7||6||5||36||35|| 1||20||
|-align="center"
| 5 || ארנס קלוב ||18||7||3||8||35||42|| 7-||17||
|-align="center" 
| 6 || אספניול ||18||7||1||10||34||39|| 5-||15||
|-align="center"
| 7 || ולנסיה ||18||6||3||9||38||47|| 9-||15||
|-align="center" 
| 8 || דונוסטיה ||18||7||0||11||38||35|| 3||14||
|-align="center"
| 9 || דפורטיבו אלאבס ||18||5||1||12||22||44|| 22-||11||
|-align="center" bgcolor="FFCCCC"
| 10 || אוניון ||18||4||3||11||24||45|| 21-||11|| ירד לליגה השנייה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| אגוסטין סאוטו ארנה
|אתלטיק בילבאו
|15
|-
|rowspan="3" |2
| ז'וזפ סמיטייר 
|ברצלונה 
|rowspan="3"|11
|-
| צ'ולין
|דונוסטיה 
|-
| מנואל אוליברס 
|מדריד 
|-
|rowspan="3" |5
| אדלמירו לורנסו 
|אספניול 
|rowspan="3"|10
|-
| חוליו אליצ'וי
|ריאל אוניון
|-
| סיסקו
|ראסינג סנטנדר 
|-
|rowspan="3" |8
| גיירמו גורוסטיסה 
|אתלטיק בילבאו 
|rowspan="3"|9
|-
| חוסה איראראגורי 
|אתלטיק בילבאו 
|-
| קאפילאס
|ולנסיה 
|}

=== תואר הפיצ'יצ'י ===
{| class="wikitable"
|+
!#
!שחקן
!קבוצה
!שערים
|-
|1
| גיירמו גורוסטיסה
|אתלטיק בילבאו
|12
|-
|2
| אגוסטין סאוטו ארנה 
|אתלטיק בילבאו 
|11
|-
|rowspan="2" |3
| צ'ולין
|דונוסטיה 
|rowspan="2"|10
|-
| סיסקו
|ראסינג סנטנדר 
|}

==קישורים חיצוניים==
* [http://www.rsssf.com/tabless/spanhist2839.html#3132 נתונים מפורטים מאתר rsssf]
* [http://www.bdfutbol.com/en/t/t1931-32.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1932
קטגוריה:תחרויות כדורגל ב-1931
מיכאל אלבק

מיכאל אלבק (נולד באוקטובר 1934) הוא כימאי ישראלי, פרופסור אמריטוס במחלקה לכימיה באוניברסיטת בר-אילן, אשר כיהן כנשיאה החמישי של האוניברסיטה. 

== ביוגרפיה ==
נולד בגרמניה לחוקר המשנה והתלמוד פרופסור חנוך אלבק ולהניה (הנדל). סבו הוא חוקר התלמוד שלום אלבק.

עלה עם משפחתו לארץ ישראל בשנת 1935.

אלבק למד באוניברסיטה העברית ובשנת 1959 קיבל בה תואר מוסמך בכימיה. בשנת 1962 הוענק לו תואר דוקטור.

בשנים 1962-1964 שימש כחוקר ראשי במכון לסיבים ולעצי יער בירושלים. מ-1964 ועד 1965 היה ראש המעבדות הכימיות בחברת מקורות.

בשנת 1965 הצטרף לסגל אוניברסיטת בר-אילן. בשנת 1978 הועלה לדרגת פרופסור מן המניין וב-2003 היה לפרופסור אמריטוס.

אלבק מילא תפקידים רבים באוניברסיטה: שימש פעמיים כדיקן הפקולטה למדעי הטבע (1967-1969, 1972-1975).

בשנת 1982 מונה לרקטור האוניברסיטה ולחבר בוועד המנהל ובמועצת הנאמנים של האוניברסיטה (כיהן כחבר בהם עד 1999). בשנת 1986 סיים את תפקידו כרקטור ומונה לנשיא האוניברסיטה, תפקיד בו כיהן עד 1989.

אלבק שימש גם כנשיא החברה הישראלית לכימיה וכחבר במועצות הנאמנים של מוסדות שונים - חברת טבע, מפעלי ים המלח, מוסד ויצמן לפרסומי מדע והקרן הדו-לאומית גרמניה-ישראל (GIF).

== תחומי מחקריו ==
מחקריו של אלבק עוסקים בכימיה, ביולוגיה ויישומים רפואיים של תרכובות טלור אורגניות ואי-אורגניות. פרסם והוציא כ-120 פרסומים מדעיים ופטנטים.

== משפחתו ==
אלבק נשוי לדוקטור שולמית אלבק, שכיהנה כחברת סגל בית הספר לעבודה סוציאלית של אוניברסיטת בר-אילן, ולהם ארבעה ילדים, וביניהם אמנון אלבק, פרופסור לכימיה אורגנית, המכהן כרקטור אוניברסיטת בר-אילן (החל משנת תשפ"א).

אחיו של מיכאל אלבק, הוא פרופסור שלום אלבק, הקרוי על שם סבו.

==קישורים חיצוניים==
* [http://ch.biu.ac.il/he/node/1330 מיכאל אלבק] באתר המחלקה לכימיה באוניברסיטת בר-אילן

קטגוריה:כימאים ישראלים
קטגוריה:נשיאי אוניברסיטת בר-אילן
קטגוריה:סגל אוניברסיטת בר-אילן: כימיה
קטגוריה:אנשי העלייה החמישית
מיכאל
קטגוריה:רקטורי אוניברסיטת בר-אילן
קטגוריה:ישראלים ילידי גרמניה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1934
ניקולאי באסוב

ניקולאי גנאדייביץ' באסוב (ברוסית: Никола́й Генна́диевич Ба́сов; 14 בדצמבר 1922 — 1 ביולי 2001) היה פיזיקאי סובייטי. הוא זכה בפרס נובל לפיזיקה בשנת 1964 יחד עם צ'ארלס טאונס ואלכסנדר פרוכורוב על עבודה בסיסית בתחום של אלקטרוניקת הקוונטים, שהובילה לבניית מתנדים ומגברים המבוססים על עקרון המייזר-לייזר.

== ביוגרפיה ==
באסוב נולד ב-14 בדצמבר 1922 ברפובליקה הסובייטית הסוציאל-פדרטיבית של רוסיה בעיר אוסמן שבמחוז ליפצק. הוא סיים את לימודיו בבית ספר בשנת 1941 בוורונז'. באסוב נקרא מאוחר יותר לשירות צבאי באקדמיה הרפואית הצבאית בסמרה (אז נקראה העיר קויבישב). ב-1943 הוא עזב את האקדמיה ושירת בצבא האדום ולחם בחזית האוקראינית הראשונה במהלך מלחמת העולם השנייה.

באסוב הצטרף אל האוניברסיטה הלאומית למחקר גרעיני בשנת 1950. אחר כך הוא החזיק בתואר פרופסור ועבד במכון לבדב לפיזיקה שם החל במחקרים שונים בתחום הפיזיקה. הוא נבחר להיות חבר באקדמיה הרוסית למדעים בשנת 1962. הוא היה נשיא כבוד וחבר באקדמיה הלאומית במדעים במינכן. הוא זכה בפרס נובל לפיזיקה בשנת 1964 יחד עם צ'ארלס טאונס ואלכסנדר פרוכורוב כאשר הוביל יחד איתם להתקדמותו המשמעותית של הלייזר.

תרומתו של באסוב להתפתחותו של המייזר-לייזר הובילה ליוזמות הגנה מפני טילים חדשות שביקשו להעסיק את באסוב.

=== פוליטיקה ===
באסוב החל להיות מעורב בפוליטיקה הסובייטית בשנת 1951. בשנת 1974 היה חבר באחד מהתאים שהרכיבו את הסובייט העליון. בעקבות נאומו של נשיא ארצות הברית רונלד רייגן בנושא יוזמת ההגנה האסטרטגית בשנת 1983, באסוב חתם על מכתב יחד עם מדענים סובייטיים אחרים המגנים את היוזמה.

באסוב נפטר ב-1 ביולי 2001 במוסקבה.

== ראו גם ==
* מכון לבדב לפיזיקה

==קישורים חיצוניים==

* 
* 

== הערות שוליים ==

קטגוריה:פיזיקאים שעל שמם כוכב לכת מינורי
קטגוריה:אישים הקבורים בבית העלמין נובודוויצ'יה
קטגוריה:מדענים סובייטים
קטגוריה:פיזיקאים סובייטים
קטגוריה:זוכי פרס נובל לפיזיקה
קטגוריה:זוכי פרס לנין
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור ההצטיינות למען המולדת
קטגוריה:אנשי הצבא האדום במלחמת העולם השנייה
קטגוריה:סובייטים שנולדו ב-1922
קטגוריה:נפטרים ב-2001
האצטדיון הבין-לאומי קהיר

האצטדיון הבין-לאומי קהיר () הוא אצטדיון כדורגל הממוקם ברובע נסר סיטי שבקהיר בירת מצרים. האצטדיון מכיל 75,000 מקומות ישיבה ובו משחקות נבחרת מצרים בכדורגל, א-זמאלכ ואל-אהלי. האצטדיון עוצב על ידי ורנר מארך הגרמני. 

== היסטוריה ==
בניית האצטדיון החלה ב-1955 והסתיימה ב-1960. ב-2007 אירח חלק מהתחרויות גביע העולם בכדורגל עד גיל 20. זהו האצטדיון השני בגודלו במצרים אחרי אצטדיון בורג' אל-ערב אשר ממוקם בעיר בורג' אל-ערב הצמודה לאלכסנדריה (86,100 מקומות ישיבה). ליד האצטדיון קיים מתחם אימונים כולל מגרש אימונים ובריכת שחייה אולימפית ואולם ספורט (20,000 מקומות ישיבה).
==קישורים חיצוניים==

* [http://www.cairo-stadium.org.eg/Default.aspx האתר הרשמי] של האצטדיון הבינלאומי קהיר
* [https://www.stadiumguide.com/cairo-international-stadium/ האצטדיון הבינלאומי קהיר], באתר [https://www.stadiumguide.com/ The Stadium Guide]

קטגוריה:קהיר: מבנים
קטגוריה:קהיר: ספורט
קטגוריה:אצטדיוני כדורגל במצרים
קטגוריה:אצטדיונים ומתקני ספורט לאומיים
קטגוריה:א-זמאלכ
קטגוריה:קהיר: כדורגל
קטגוריה:אל-אהלי (קהיר)
קטגוריה:קצרמר מצרים
נוולדג' מוסונה

נוולדג' מוסונה (באנגלית: Knowledge Musona; נולד ב-21 ביוני 1990) הוא כדורגלן זיממבואי המשחק בא-ריאד בעמדת החלוץ.

==קריירת מועדונים==
מוסונה התחיל את הקריירה שלו בקייזר צ'יפס מליגת העל הדרום אפריקאית. בעונת עלה בעיקר כמחליף וזכה בשחקן הצעיר של העונה בדרום אפריקה. בעונה שלאחר מכן הפך לשחקן הרכב והבקיע 15 שערים ב-28 משחקים ועורר עניין בקרב מועדונים באירופה.

ב-28 ביולי 2011 מוסונה חתם ל-5 שנים בהופנהיים תמורת 19.5 מיליון ראנד דרום-אפריקאי. הוא ערך את הופעת הבכורה שלו בניצחון 1–3 נגד פרייבורג. ב-25 באוקטובר 2011 הבקיע את שער הבכורה שלו בניצחון 1–2 נגד פ.צ. קלן במסגרת הגביע הגרמני. ב-18 במאי 2012 מוסונה הושאל לאאוגסבורג לקראת עונת .

ביולי חזר לקייזר צ'יפס, הפעם כשחקן מושאל. ב-9 במרץ 2014 הבקיע שלושער בניצחון 0–3 נגד ליגה מוסולמאנה במסגרת מוקדמות ליגת האלופות האפריקאית. מוסונה סיים את העונה עם 16 שערים ב-25 משחקים בכל המסגרות.

ב-5 באוגוסט 2014 התחיל להתאמן עם גרנאדה מליגת העל הספרדית. אחרי 13 ימים חתם ב-אוסטנדה מליגת העל הבלגית לשנתיים וחצי.

בקיץ מוסונה חתם באנדרלכט.

בינואר , מוסונה חתם באויפן.

==קריירה בינלאומית==
ב-3 במרץ 2010 מוסונה ערך את הופעת הבכורה שלו בנבחרת זימבבואה במשחק ידידות נגד . ב-5 בספטמבר 2010 הבקיע את שער הבכורה שלו בנבחרת בתיקו 1-1 נגד במסגרת מוקדמות גביע אפריקה לאומות 2012.

==קישורים חיצוניים==

קטגוריה:כדורגלנים זימבבואים
קטגוריה:חלוצי כדורגל זימבבואים
קטגוריה:כדורגלני קייזר צ'יפס
קטגוריה:כדורגלני הופנהיים
קטגוריה:כדורגלני אאוגסבורג
קטגוריה:כדורגלני אוסטנדה
קטגוריה:כדורגלני אנדרלכט
קטגוריה:כדורגלני לוקרן
קטגוריה:כדורגלני אויפן
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים זרים בדרום אפריקה
קטגוריה:ספורטאים זרים בגרמניה
קטגוריה:ספורטאים זרים בבלגיה
קטגוריה:ספורטאים זרים בערב הסעודית
קטגוריה:זימבבואים שנולדו ב-1990
ענן מולקולרי

[[ערפילית בליעה Barnard 68 היא למעשה ענן מולקולרי]] 
ענן מולקולרי הוא אזור של ענן בין-כוכבי, שהצפיפות והגודל שלו מאפשרים היווצרות של מולקולות, מימן מולקולרי הוא הנפוץ ביותר.

עננים מולקולריים שוכנים בעיקר בזרועות הספירליות של גלקסיות לולייניות, והם קיימים בגדלים מגוונים המגיעים למאות שנות אור.

== היווצרות הענן ==
ענן מולקולרי נוצר כאשר ישנו ריכוז גבוה של חומר בין כוכבי (מימן והליום בחלל) באזור אחד. ככלל, לחץ הגז בענן מונע דחיסה שלו לדרגה הדרושה ליצירת פרוטו כוכב. אם מתרחש אירוע הגורם לדחיסה משמעותית של חומר הענן - כדוגמת גל הלם של סופרנובה סמוכה, או התנגשות בענן אחר - נדחס הענן מעבר לסף הדרוש ליצירת כיסים של חומר שידחס בהשפעת כבידת עצמו. כל כיס שכזה מהווה פרוטו-כוכב, ממנו ייווצר כוכב אחד לפחות. בשלב זה מכונה אותו חלק בענן בו מתהווים קדם־כוכבים "פעוטון כוכבים".

ענן מולקולרי נוצר מערפיליות, שרידי סופר נובות, או מרוחות סולריות.

==קישורים חיצוניים==

* 

קטגוריה:אסטרופיזיקה
קטגוריה:גרמי שמיים
השירות הדיפלומטי של הוד מלכותו

השירות הדיפלומטי של הוד מלכותו (באנגלית: His Majesty's Diplomatic Service) הוא השירות הדיפלומטי של הממלכה המאוחדת של בריטניה הגדולה וצפון אירלנד, המטפל בענייני החוץ שלה, בניגוד לשירות אזרחי הבית של הוד מלכותה, העוסק בענייני הפנים. תחת משרד החוץ הבריטי ישנם כ-16,000 מועסקים בלונדון, וכן 240 שגרירויות ומשרדים ברחבי העולם, לצד צוותים שכירים מקומיים וחברי משרדי ממשלה אחרים. 

מזכיר המדינה לענייני חוץ וחבר העמים הוא גם ראש השירות הדיפלומטי.

שירות החוץ, אשר במקור אייש את משרד החוץ בעובדי מדינה, היה בעבר שירות נפרד אשר אוחד עם השירות הדיפלומטי בשנת 1918. השירות הדיפלומטי גם ספג לתוכו את השירות הקולוניאלי בשנות ה-60 המאוחרות.

נשים לא הורשו להצטרף לשירות הדיפלומטי עד 1946. עד 1973, הן נדרשו להתפטר לאחר שנישאו. האישה הראשונה שמונתה לשגרירה הייתה ברברה סולט, אשר נעשתה שגרירת ישראל בשנת 1962. עם זאת, סולט חלתה בסרטן, מה שמנע ממנה להתמנות לתפקיד. האישה הראשונה אשר שימשה כשגרירה הייתה אן וורברטון, אשר מונתה לתפקיד בדנמרק בשנת 1976.

== ראו גם ==
* משרד החוץ הבריטי
* השירות הקולוניאלי
* מזכיר המדינה לענייני חוץ וחבר העמים
==הערות שוליים==

קטגוריה:משרדי חוץ
קטגוריה:דיפלומטיה
קטגוריה:האימפריה הבריטית
קטגוריה:הממלכה המאוחדת: יחסי חוץ
עונת 1932/1933 בלה ליגה

עונת 1932/1933 הייתה העונה החמישית של לה ליגה שהיא הליגה הספרדית הבכירה בכדורגל. העונה החלה ב-27 בנובמבר 1932 והסתיימה ב-28 במרץ 1933. בתקופת הרפובליקה הספרדית השנייה המילה "ריאל" הורדה משמות הקבוצות.

הליגה כללה 10 קבוצות. בטיס בלומפי עלתה מהליגה השנייה.

מדריד זכתה בתואר בפעם השנייה ברציפות.

בהתאם לתוצאות העונה דפורטיבו אלאבס ליגה ולא חזרה לליגה הבכירה.

==כדורגלנים מצטיינים==
בהתאם לנתונים הרשמיים של LFP זוכה פרס הפיצ'יצ'י הוא: מנואל אוליברס ( ספרד), מדריד, שכבש 16 שערים ב-14 משחקים. הוא זכה בתואר מלך השערים. 

השוער הטוב ביותר של העונה הוא: ריקרדו זאמורה ( ספרד), ריאל מדריד, שספג 17 שערים ב-18 משחקים. זה הייתה העונה השלישית בה זאמורה היה השוער הטוב ביותר והשנייה ברציפות.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
| 1 || מדריד ||18||13||2||3||49||17|| 32||28||זכייה בתחרות
|-align="center" bgcolor="#D0F0C0"
| 2 || אתלטיק בילבאו ||18||13||0||5||63||30|| 33||26|| זכייה בגביע נשיא הרפובליקה
|-align="center"
| 3 || אספניול ||18||10||2||6||33||30|| 3||22||
|-align="center" 
| 4 || ברצלונה ||18||7||5||6||42||34|| 8||19||
|-align="center"
| 5 || בטיס בלומפי ||18||6||5||7||31||45|| 14-||17||
|-align="center" 
| 6 || דונוסטיה ||18||6||3||9||41||47|| 6-||15||
|-align="center"
| 7 || ארנס קלוב ||18||5||4||9||39||44|| 5-||14||
|-align="center" 
| 8 || ראסינג סנטנדר ||18||6||2||10||47||58|| 11-||14||
|-align="center"
| 9 || ולנסיה ||18||4||5||9||34||53|| 19-||13||
|-align="center" bgcolor="#FFCCCC"
| 10 || דפורטיבו אלאבס ||18||5||2||11||21||42|| 21-||12|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| מנואל אוליברס
|מדריד
|16
|-
|2
| אגוסטין סאוטו ארנה 
|אתלטיק בילבאו 
|15
|-
|rowspan="2" |3
| חוסה איראראגורי 
|אתלטיק בילבאו 
|rowspan="2"|14
|-
| גיירמו גורוסטיסה 
|אתלטיק בילבאו 
|-
|rowspan="2" |5
| פרנסיסקו איראונדו
|ארנס קלוב
|rowspan="2"|13
|-
| לואיס רגיירו
|מדריד 
|-
|rowspan="2" |7
| חואן רמון
|ברצלונה 
|rowspan="2"|12
|-
| סנטיאגו אורטיזבראה
|דונוסטיה 
|-
|rowspan="2" |9
| ויקטור אונמונו 
|אתלטיק בילבאו 
|rowspan="2"|11
|-
| אנחל ארוצ'ה 
|ברצלונה 
|}

==קישורים חיצוניים==
* [http://www.rsssf.com/tabless/spanhist2839.html#3233 נתונים מפורטים מאתר rsssf]
* [http://www.bdfutbol.com/en/t/t1932-33.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1932
קטגוריה:תחרויות כדורגל ב-1933
פיקוד קרבי מאוחד

חלוקה גאוגרפית לפי אזורי אחריות של הפיקודים המרחביים
הנשיא [[ג'ו ביידן ומזכיר ההגנה לויד אוסטין בפגישה עם מפקדי הפיקודים הקרביים המאוחדים בחדר הקבינט בבית הלבן]]
פיקוד קרבי מאוחד (באנגלית: Unified Combatant Command ובראשי תבות: UCC) הוא פיקוד במחלקת ההגנה של ארצות הברית, המורכב מכוחות ממספר זרועות של הכוחות המזוינים של ארצות הברית ומוגדרת לו משימה רחבה ומתמשכת. 

הפיקודים נועדו לספק שליטה ובקרה יעילה על הכוחות הצבאיים מכל הזרועות בתקופות שלום ומלחמה. הפיקודים מאורגנים על בסיס גאוגרפי או על בסיס פונקציונלי. בהתאם לחוק גולדווטר-ניקולס מ-1986, שרשרת הפיקוד היא:

נשיא ארצות הברית ← מזכיר ההגנה של ארצות הברית ← מפקד הפיקוד הקרבי.

בראש כל פיקוד עומד קצין בדרגת גנרל או אדמירל 4 כוכבים. מפקד פיקוד ממונה על ידי נשיא ארצות הברית לאחר המלצה של מזכיר ההגנה ולאחר שימוע שעובר המועמד בפני ועדת הכוחות המזוינים של הסנאט. מסורתית מפקד פיקוד האוקיינוס השקט מגיע מהצי, מפקד פיקוד מרכז ומפקד פיקוד אפריקה מגיעים מהצבא או מחיל הנחתים. מפקד פיקוד אירופה הוא גם המפקד העליון של כוחות נאט"ו באירופה. מפקד פיקוד צפון הוא גם מפקד פיקוד הגנת האוויר והחלל של צפון אמריקה (NORAD) המשותף לארצות הברית ולקנדה. 

נכון ל-2022 פועלים 11 פיקודים קרביים מאוחדים: שבעה פיקודים מרחביים וארבעה פונקציונליים.

==הפיקודים==
חלוקת הפיקודים המאוחדים לפי מרחב גאוגרפי
{| class="wikitable sortable"
|-
! סמל !!שם הפיקוד !! קיצור !! סוג !! תאריך הקמה !! מיקום המפקדה
|-
| 75x75 פיקסלים || פיקוד האינדו-פסיפי של ארצות הברית || USPACOM || מרחבי || 1 בינואר 1947 || בסיס ה. מ. סמית', הוואי
|-
| 90x90px || פיקוד אירופה של ארצות הברית || USEUCOM || מרחבי || 15 במרץ 1947 || בסיס פאץ', שטוטגרט, גרמניה
|-
| פיקוד דרום של ארצות הברית || USSOUTHCOM || מרחבי || 6 ביוני 1963 || דוראל, פלורידה
|-
| פיקוד מרכז של ארצות הברית || USCENTCOM || מרחבי || 1 בינואר 1983 || בסיס חיל האוויר מקדיל, פלורידה
|-
| פיקוד המבצעים המיוחדים || USSOCOM || פונקציונלי || 16 באפריל 1987 || בסיס חיל האוויר מקדיל, פלורידה
|-
| פיקוד התובלה של ארצות הברית || USTRANSCOM || פונקציונלי || 1 ביולי 1987 ||בסיס חיל האוויר סקוט, אילינוי
|-
| 75x75 פיקסלים || הפיקוד האסטרטגי של ארצות הברית || USSTRATCOM || פונקציונלי || 1 ביוני 1992 || בסיס חיל האוויר אופהט, נברסקה
|-
| פיקוד צפון של ארצות הברית || USNORTHCOM || מרחבי || 1 באוקטובר 2002 || בסיס חיל האוויר פיטרסון, קולורדו
|-
| פיקוד אפריקה של ארצות הברית || USAFRICOM || מרחבי || 1 באוקטובר 2007 || בסיס קליי, שטוטגרט, גרמניה
|-
| פיקוד הסייבר של ארצות הברית || USCYBERCOM || פונקציונלי || 4 במאי 2018 ||בסיס פורד מיד, מרילנד
|-
| פיקוד החלל של ארצות הברית || USSPACECOM || מרחבי || 29 באוגוסט 2019 ||בסיס חיל האוויר פיטרסון, קולורדו
|}

בעבר פעלו שני פיקודים נוספים: 
*הפיקוד האטלנטי - הוקם ב-1947, בשנת 1999 הפך לפיקוד הכוחות השלובים של ארצות הברית וב-2011 פורק
*פיקוד התקיפה - הוקם ב-1961, בשנת 1972 הפך לפיקוד הכוננות וב-1987 הוחלף על ידי פיקוד המבצעים המיוחדים

==קישורים חיצוניים==

* 
* [https://www.defense.gov/About/Military-Departments/Unified-Combatant-Commands/ הפיקודים הקרביים המאוחדים] באתר מחלקת ההגנה של ארצות הברית

*
קטגוריה:ערכים שבהם תבנית בריטניקה אינה מתאימה
קטגוריה:מחלקת ההגנה של ארצות הברית
קטגוריה:הכוחות המזוינים של ארצות הברית
1936 בקולנוע

== אירועים ==
* 29 במאי – יצא לאקרנים סרטו ההוליוודי הראשון של פריץ לאנג "זעם" בכיכובם של ספנסר טרייסי וברוס קאבוט
* 15 בפברואר – יצאה לאקרנים הסרט "Darkest Africa" הראשון בסדרת סרטים של חברת רפובליק 

== סרטים שוברי קופות ==
{| class="wikitable"
! מקום
! שם
! אולפן
! שחקנים
|-
| 1.
|סן פרנסיסקו
|MGM
|קלארק גייבל וג'נט מקדונלד
|-
|2.
|זיגפלד הגדול
|MGM
|ויליאם פאוול, מירנה לוי ולואיז ריינר
|-
|3.
|זמנים מודרניים
|יונייטד ארטיסטס
|צ'ארלי צ'פלין
|-
|4.
|These Three 
|יונייטד ארטיסטס
|מרים הופקינס ומרלה אוברון
|-
|5.
|Camille 
|MGM
|גרטה גרבו
|-
|6.
|Three Smart Girls 
|סרטי יוניברסל
|דינה דורבין
|-
|7.
|Poor Little Rich Girl 
|פוקס המאה ה-20
|שירלי טמפל
|-
|8.
|Libeled Lady 
|MGM
|ג'ין הארלו, ויליאם פאוול, מירנה לוי וספנסר טרייסי
|-
|9.
|הסתערות חיל הפרשים
|האחים וורנר
|ארול פלין ואוליביה דה הבילנד
|-
|10.
|Wife vs. Secretary 
|MGM
|קלארק גייבל, ג'ין הארלו ומירנה לוי
|-
|11.
|אישי גודפרי
|סרטי יוניברסל
|ויליאם פאוול וקרול לומברד
|-
|12.
|Dodsworth  
|יונייטד ארטיסטס
|וולטר יוסטון ורות צ'טרטון
|-
|13.
|רומיאו ויוליה
|MGM
|נורמה שירר ולסלי הווארד
|-
|14.
|Dimples 
|פוקס המאה ה-20
|שירלי טמפל
|-
|15. 
|Klondike Annie 
|סרטי פרמאונט 
|מיי וסט
|-
|16.
|Follow the Fleet 
|RKO
|פרד אסטר וג'ינג'ר רוג'רס
|-
|17.
|The Story of Louis Pasteur 
|האחים וורנר
|פול מוני
|-
|18.
|Anthony Adverse 
|האחים וורנר
|פרדריק מרץ' ואוליביה דה הבילנד
|-
|19.
|Go West, Young Man 
|פרמאונט
|מיי וסט
|-
|20.
|סוזי
|MGM
|ג'ין הארלו, פרנצ'וט טון וקרי גרנט
|}

== פרסים ==
* פרס אוסקר לסרט הטוב ביותר – זיגפלד הגדול – מטרו גולדווין מאייר
* פרס אוסקר לשחקן הטוב ביותר – פול מוני – "חיי לואי פסטר"
* פרס אוסקר לשחקנית הטובה ביותר – לואיז ריינר – "זיגפלד הגדול"
* פרס אוסקר לשחקן המשנה הטוב ביותר – וולטר ברנן – "Come and Get It"
* פרס אוסקר לשחקנית המשנה הטובה ביותר – גייל סונדרגארד – "Anthony Adverse"

== סרטים ==
* זמנים מודרניים
* זיגפלד הגדול
* חיי לואי פסטר
* מר דידס הולך העירה
* אידל מיטן פידל
* אישי גודפרי
* אינטרמצו 
* סבוטז'

== נולדו ==
* 22 בינואר - ניירי דון פורטר, שחקנית אנגלייה (נפטרה ב-2001)
* 27 בינואר - טרוי דונהיו, שחקן אמריקאי (נפטר ב-2001)
* 28 בינואר - אלן אלדה, שחקן אמריקאי
* 11 בפברואר - ברט ריינולדס, שחקן אמריקאי
* 9 במאי - גלנדה ג'קסון, שחקני ופוליטיקאית אנגלייה
* 17 במאי - דניס הופר, שחקן אמריקאי (נפטר ב-2010)
* 4 ביוני - ברוס דרן, שחקן אמריקאי
* 18 באוגוסט - רוברט רדפורד, שחקן ובמאי אמריקאי
* 8 בדצמבר - דייוויד קאראדין, שחקן אמריקאי (נפטר ב-2009)
* 22 בדצמבר – הקטור אליזונדו, שחקן 
*25 בדצמבר - אסמאעיל מרצ'נט, מפיק קולנוע (נפטר ב-2005)

== נפטרו ==
* 14 בספטמבר - אירווינג תלברג, מפיק קולנוע אמריקאי (נולד ב-1899)

== הופעות בכורה ==
* לויד ברידג'ס בסרט "Freshman Love"
* אנתוני קווין בסרט "שביל החלב"

== ראו גם ==
*1935 בקולנוע 
*1936
*1937 בקולנוע
*שנים בקולנוע
*סרט קולנוע

== קישורים חיצוניים ==
1937 בקולנוע

== אירועים ==
* 7 ביוני – השחקנית ג'ין הארלו נפטרה בגיל 26
* 9 ביולי – ארכיון הסרטים האילמים של חברת Fox Film Corporation נהרס בשריפה
* 21 בדצמבר – הקרנת הבכורה של הסרט "שלגיה ושבעת הגמדים"

== סרטים שוברי קופות ==
{| class="wikitable"
! מקום
! שם
! אולפן
! שחקנים
|-
| 1.
|שלגיה ושבעת הגמדים (סרט)
|דיסני / RKO
|דיבוב אדריאנה קסלוטי בתפקיד שלגיה, לוסיל לה ורן בתפקיד המלכה הרעה
|-
|2.
|האדמה הטובה 
|MGM
|פול מוני ולואיז ריינר
|-
|3.
|One Hundred Men and a Girl 
|סרטי יוניברסל
|דיאנה דורבין ולאופולד סטוקובסקי
|-
|4.
|Topper 
|MGM
|קונסטנס בנט וקרי גרנט
|-
|5.
|Wee Willie Winkie 
|פוקס המאה ה-20
|שירלי טמפל
|-
|6.
|Stella Dallas 
|גולדווין / יונייטד ארטיסטס
|ברברה סטנוויק
|-
|7.
|In Old Chicago 
|פוקס המאה ה-20
|טיירון פאואר, אליס פיי  ודון אמיצ'י
|-
|8.
|בן המלך והעני 
|האחים וורנר
|ארול פלין
|-
|9.
|סרטוגה
|MGM
|קלארק גייבל וג'ין הארלו
|-
|10.
|חייו של אמיל זולא
|האחים וורנר
|פול מוני
|-
|11.
|האופק האבוד
|סרטי קולומביה
|רונלד קולמן וג'יין וייט 
|-
|12.
|Dead End 
|יונייטד ארטיסטס
|סילביה סידני, ג'ואל מקריי , קלייר טרבור והמפרי בוגרט
|-
|13.
|The Hurricane 
|יונייטד ארטיסטס
|דורותי לאמור 
|-
|14.
|היידי
|פוקס המאה ה-20
|שירלי טמפל
|-
|15.
|Conquest 
|MGM
|גרטה גרבו ושארל בואייה
|-
|16.
|Personal Property 
|MGM
|ג'ין הארלו ורוברט טיילור
|}

== פרסים ==
* פרס אוסקר לסרט הטוב ביותר - חייו של אמיל זולא - האחים וורנר
* פרס אוסקר לבמאי הטוב ביותר - לאו מקארי - "האמת האיומה"
* פרס אוסקר לשחקן הטוב ביותר - ספנסר טרייסי - "Captains Courageous"
* פרס אוסקר לשחקנית הטובה ביותר - לואיז ריינר - "האדמה הטובה"

== סרטים ==
* כוכב נולד
* בן המלך והעני
* האשליה הגדולה
* מכרות המלך שלמה
* חייו של אמיל זולא
* השבוי מזנדה
* הדיבוק
* היידי
* שלגיה ושבעת הגמדים

== נולדו ==
* 4 בינואר - דיאן קנון, שחקנית אמריקאית
* 15 בינואר – מרגרט או'בריאן, שחקנית אמריקאית
* 30 בינואר - ונסה רדגרייב, שחקנית אנגלייה
* 31 בינואר - סוזן פלאשט, שחקנית אמריקאית (נפטרה ב-2008)
* 25 בפברואר - טום קורטני, שחקן אנגלי
* 30 במרץ - וורן בייטי, שחקן ובמאי אמריקאי
* 22 באפריל - ג'ק ניקולסון, שחקן אמריקאי
* 27 באפריל - סנדי דניס, שחקנית אמריקאית (נפטרה ב-1992)
* 1 ביוני - מורגן פרימן, שחקן ובמאי אמריקאי
* 2 ביוני - סאלי קלרמן, שחקנית וזמרת אמריקאית
* 10 ביוני - לוצ'אנה פלוצי, שחקנית איטלקייה
* 6 ביולי - נד ביטי, שחקן אמריקאי
* 8 באוגוסט - דסטין הופמן, שחקן אמריקאי
* 21 בדצמבר - ג'יין פונדה, שחקנית אמריקאית
* 29 בדצמבר - ברברה סטיל, שחקנית אנגלייה
* 31 בדצמבר - אנתוני הופקינס, שחקן בריטי-אמריקאי

== נפטרו ==
* 7 ביוני - ג'ין הארלו, שחקנית אמריקאית (נולדה ב-1911)

== ראו גם ==
*1936 בקולנוע
*1937
*1938 בקולנוע
*שנים בקולנוע
*סרט קולנוע

== קישורים חיצוניים ==

קטגוריה:1937
1938 בקולנוע

== אירועים ==
* ינואר - MGM הודיעו שג'ודי גרלנד לוהקה לתפקיד דורותי בסרט "הקוסם מארץ עוץ", ריי בולג'ר לוהק לתפקיד איש הפח ובודי אבסן לתפקיד הדחליל
* אורסון ולס יוצר את הסרט "Too Much Johnson" בכיכובו של ג'וזף קוטן שלא הושלם, והוקרן לראשונה רק ב-2013

== סרטים שוברי קופות ==
{| class="wikitable" 
! מקום
! שם
! אולפן
! שחקנים
|-
| 1.
|Alexander's Ragtime Band 
| פוקס המאה ה-20
|טיירון פאואר, אליס פיי ודון אמיצ'י
|-
|2. 
|Test Pilot 
|MGM
|קלארק גייבל, מירנה לוי, ספנסר טרייסי וליונל ברימור
|-
|3.
|Boys Town 
|MGM
|ספנסר טרייסי ומיקי רוני
|-
|4.
|הרפתקאותיו של רובין הוד
|האחים וורנר
|ארול פלין ואוליביה דה הבילנד
|-
|5.
|הן לא תקחהו עמך
|קולומביה
|ג'ין ארתור , ליונל ברימור וג'יימס סטיוארט
|-
|6.
|Sweethearts 
|MGM
|ג'נט מקדונלד ונלסון אדי 
|-
|7.
|מארי אנטואנט
|MGM
|נורמה שירר, טיירון פאואר, ג'ון בארימור  ורוברט מורלי
|-
|8.
|Happy Landing 
|פוקס המאה ה-20 
|סוניה הני, דון אמיצ'י, סזאר רומרו  ואתל מרמן
|-
|9.
|Angels with Dirty Faces 
|האחים וורנר
|ג'יימס קאגני והמפרי בוגרט
|-
|10.
|Out West with the Hardys 
|MGM
|מיקי רוני
|-
|11.
|Too Hot to Handle 
|MGM
|קלארק גייבל, מירנה לוי, וולטר פידג'ן
|-
|12.
|That Certain Age 
|יוניברסל
|דיאנה דורבין , מלווין דאגלס 
|-
|13.
|Mad About Music 
|יוניברסל
|דיאנה דורבין, הרברט מרשל 
|-
|14.
|The Girl of the Golden West 
|MGM
|ג'נט מקדונלד, נלסון אדי
|-
|15.
|Bluebeard's Eighth Wife 
|פארמאונט
|קלודט קולבר, גרי קופר
|-
|16.
|The Buccaneer 
|פארמאונט
|פרדריק מארץ', וולטר ברנן 
|-
|17.
|The Dawn Patrol 
|האחים וורנר
|ארול פלין, בזיל רת'בון , דייוויד ניבן
|-
|18.
|Stablemates 
|MGM
|וואלאס בירי , מיקי רוני
|-
|19.
|סואץ 
|פוקס המאה ה-20
|טיירון פאואר, לורטה יאנג
|-
|20.
|קנטקי
|פוקס המאה ה-20
|לורטה יאנג, ריצ'רד גרין, וולטר ברנן
|}

== פרסים ==
* פרס אוסקר לסרט הטוב ביותר - הן לא תקחהו עמך - קולומביה
* פרס אוסקר לבמאי הטוב ביותר - פרנק קפרה  - הן לא תקחהו עמך
* פרס אוסקר לשחקן הטוב ביותר - ספנסר טרייסי - Boys Town
* פרס אוסקר לשחקנית הטובה ביותר - בטי דייוויס - איזבל (סרט)

== סרטים ==
* אלכסנדר נבסקי - בבימויו של סרגיי אייזנשטיין ובכיכובו של ניקולאי צ'רקסוב (ברית המועצות)
* מזמור חג המולד - בכיכובו של רג'ינלד אוון
* איזבל
* הגברת הנעלמת
* אולימפיה
* פרופסור מאמלוק
* פיגמליון
* הן לא תקחהו עמך - בבימויו של פרנק קפרה ובכיכובם של ג'יימס סטיוארט, ג'ין ארתור, ליונל ברימור 

== נולדו ==
* 1 בינואר - פרנק לנגלה, שחקן אמריקאי
* 12 בפברואר - אוליבר ריד, שחקן אנגלי (נפטר ב-1999)
* 23 בפברואר - דיאן וארסי, שחקנית אמריקאית (נפטרה ב-1992)
* 15 באפריל - קלאודיה קרדינלה, שחקנית איטלקייה
* 22 במאי - ריצ'רד בנג'מין, שחקן ובמאי אמריקאי
* 9 ביולי - בריאן דנהי, שחקן אמריקאי
* 18 ביולי - פול ורהובן, במאי הולנדי
* 20 ביולי - דיאנה ריג, שחקנית אנגלייה
* 20 ביולי - נטלי ווד, שחקנית אמריקאית, (נפטרה ב-1981)
* 29 באוגוסט – אליוט גולד, שחקן אמריקאי
* 28 בספטמבר - בן אי קינג, זמר נשמה אמריקאי (נפטר ב-2015)
* 22 באוקטובר - כריסטופר לויד, שחקן אמריקאי
* 13 בנובמבר - ג'ין סיברג, שחקנית אמריקאית (נפטרה ב-1979)
* 12 בדצמבר - קוני פרנסיס, זמרת ושחקנית אמריקאית
* 16 בדצמבר - ליב אולמן, שחקנית נורווגית
* 29 בדצמבר - ג'ון ווייט, שחקן אמריקאי

== נפטרו ==
* 21 בינואר - ז'ורז' מלייס, במאי קולנוע צרפתי מחלוצי הראינוע

== ראו גם ==
*1937 בקולנוע 
*1938
*1939 בקולנוע
*שנים בקולנוע
*סרט קולנוע

== קישורים חיצוניים ==

קטגוריה:1938
בבלרים אוסטרלים

בבלרים אוסטרלים (שם מדעי: Pomatostomidae) היא משפחה של ציפורי שיר בתוכה סוג יחיד - בבלר אוסטרלי (Pomatostomus). בעבר המינים בה נחשבו לקרובי משפחתם של הטימליים (בבלרים) ושל הזנבניים מאסיה, אך מחקר עדכני קבע שלא רק שהם אינם קרובים למשפחות אלה, הם כלל לא שייכים לאותה תת-סדרה (Passerida). הם הוגדרו כמשפחת ציפורי שיר בפני עצמה הקרובה למשפחת האורתוניקיים.
== מאפיינים ==
אלו עופות אוסטרליות באורך 17-27 ס"מ ובעלי זנב ארוך וראש קטן עם מקור חזק וארוך המוטה מטה. הם בעלי רגליים גדולות ואצבעות רחבות וחיים רוב הזמן על הקרקע. צבע הנוצות חום-אדמדם עם פסים כהים באזור הפנים. לכמה מינים ישנם לחיים לבנות. אין הבדל בין הזוויגים וגם הצעירים דומים להוריהם.

הם חיים בחבורות קטנות של עד 20 פרטים בלהקה וניזונים על הקרקע מחרקים וחסרי חוליות קטנים וגם מפירות, זרעים וחולייתנים קטנים. הם מנקרים את המזון מהקרקע או חוטפים אותו משיחים והם יודעים לרוץ מהר.

אלו עופות מונוגמיים המקננים בשטחים טריטוריאליים.

==מיון==
*משפחה בבלרים אוסטרלים (Pomatostomidae)
**סוג בבלר אוסטרלי (Pomatostomus)
***מין Pomatostomus isidorei
***מין Pomatostomus temporalis
***מין Pomatostomus superciliosus
***מין Pomatostomus halli
***מין Pomatostomus ruficeps
 
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:עורבאים
JW גרום

JW גרום (בפולנית: Jednostka Wojskowa GROM im. Cichociemnych Spadochroniarzy Armii Krajowej) היא היחידה העילית למניעת טרור של צבא פולין. גרום (ראשי התיבות של Grupa Reagowania Operacyjno-Manewrowego (באנגלית: Group (for) Operational Maneuvering Response), שמשמעותו הוא רעם, הוא אחת מחמשת הכוחות המיוחדים של הכוחות המשולבים של צבא פולין. הכוח הוקם רשמית ב-13 ביולי 1990.
היחידה מאומנת לבצע פעולות מיוחדות, איסוף מודיעין מאחורי קווי האויב ולמלחמה בלתי קונבנציונלית. היחידה מאומנת כיחידה ללוחמה בטרור.

היחידה מקבילה במטרתה ליחידות קומנדו אחרות בעולם כמו SAS הבריטית, כוח דלתא האמריקאי וסיירת מטכ"ל הישראלית.

==היסטוריה==
===השנים הראשונות===
בין 1980-1970 הוקמו מספר כוחות מיוחדים בפולין אשר אומנו במשימות צבאיות סטנדרטיות. אולם, כאשר שגרירות פולין בברן נלקחה בידי טרוריסטים פולניים ב-1982, גנרל אדווין רוזלובירסקי הציע להקים יחידת קומנדו צבאית וחשאית אשר תאומן בלוחמה בטרור ובפעולות בלתי קונברציונליות אחרות. הצעתו נדחתה על ידי צבא פולין החופשית.

ב-1989, יהודים רבים הורשו לעלות מברית המועצות לישראל. פולין הייתה אחת המדינות שסיפקו תרופות עבור המבצע, שנקרא מבצע העלייה. לאחר ש-2 דיפלומטים פולנים נורו בביירות, סלוומיר פטליקי נשלח ללבנון על מנת להעביר אזרחים פולניים מחוץ למדינה.

כשחזר לפולין, הציג פטליקי את תוכניתו ליצירת יחידה עילית, יחידה אשר תוכל לתת מענה למצבים דומים לזה בלבנון ושתפעל במבצעים מיוחדים. כל רעיונותיו של פטליקי התקבלו וב-13 ביולי 1990, הוקמה יחידת JW 2305, הידועה כיום כ-JW GROM.

==קישורים חיצוניים==

* 

קטגוריה:פולין: צבא וביטחון
דבלולי עיניים

Batis soror
דבלולי עיניים או חנקני חטפיות (שם מדעי: Platysteiridae) היא משפחה של ציפורי שיר אפריקניות הקרובות לחנקניים. בעבר קישרו אותם למשפחת החטפיתיים אך כיום מסווגים כמשפחה עצמאית.

== מאפיינים ==
דבלולי עיניים חיים רק באפריקה שמדרום לסהרה. האורך הממוצע 8–16 ס"מ והם בעלי מקור נוקשה ועיניים גדולות בעלות דלדל אדום לפניהם. הם יציבים ובעלי רגליים חזקות וזנב ארוך היכול לאזן אותם בעמידה. רובם בעלי צבעים כהים ובטן לבנה אך כמה מהם צבעוניים. המקור אדום או אפור, תלוי במין.

עופות אלה חיים בערבות הסוואנה או ביערות העבותים של אפריקה, כשכמה מינים חיים גם בביצות ובביצות מנגרובים. הם מסתתרים בחורשים ומחפשים טרף קטן - בעיקר חרקים או עכבישים שיעופו לידם, ואז חוטפים אותו כמו החטפיות. אפשרות אחרת היא לעוט על טרף השוכן על הקרקע.

אלו עופות חברתיים ווקאליים מאוד ומשתמשים גם בדבלולי העיניים שלהם לצרכים חברתיים שונים.

==מיון==
*משפחה דבלולי עיניים (Platysteiridae)
**סוג ומין יחיד Megabyas flammulatus
**סוג ומין יחיד Bias musicus
**סוג Platysteira - בו 10 מינים
**סוג Batis - בו 18 מינים
**סוג ומין יחיד Lanioturdus torquatus

==קישורים חיצוניים==

* 

קטגוריה:עורבאים
חנקני הקסדה

חנקני הקסדה (שם מדעי: Prionopidae) היא משפחה של ציפורי שיר הקרובות לחנקניים ובעבר שויכה אליה. במשפחה סוג יחיד - חנקן הקסדה (Prionops) ובו 8 מינים.

משפחה קטנה זו סווגה רק בזמן האחרון ולפני כן היא שויכה למשפחות דבלולי עיניים, מלקונוטוסים, חנקני הקוקייה (Campephagidae) וחנקני העצים (Tephrodornithidae). היא נחשבת לקרובה למשפחת הוונגיים ממדגסקר וכן לחנקנים האמיתיים.

אלה הם עופות החיים באפריקה שמדרום לסהרה ונפוצים בחורשים או סוואנות טרופיות. הם דומים לקרוביהם החנקניים וכמותם נוהגים לתצפת על טרף קטן כמו חרקים ולעוט עליו מלמעלה, אך אינם משפדים אותו. הם גם צבעוניים יותר מהחנקניים, בעלי עיניים צהובות או אדומות בולטות וראשים מכוסי נוצות דמויות ציצה, מהם קיבלו את שמם.

אלו עופות חברתיים הנעים בקבוצות רעשניות ולעיתים מקימים מושבות רבייה. הם מקננים בשיחים ועצים, והקנים מוסתרים בהם. התטולה היא 2–4 ביצים.

==מינים==
* Prionops alberti
* Prionops caniceps
* Prionops rufiventris
* Prionops gabela
* Prionops plumatus
* Prionops poliolophus
* Prionops retzii
* Prionops scopifrons

==קישורים חיצוניים==

* 

קטגוריה:בעלי חיים שתוארו ב-1824
קטגוריה:טקסונים שתוארו בידי ויליאם ג'ון סווינסון
קטגוריה:עורבאים
חנקני הקוקייה

חנקני הקוקייה (שם מדעי: Campephagidae) היא משפחה של ציפורי שיר הקרובה לחנקניים וקרוביהם וגם לזהבניים.

אלו הם עופות בינוניים החיים ברחבי אפריקה, אסיה ואוסטרליה. הם קרובי החנקניים, אך מראם מזכיר דווקא את הקוקיות שאינן שייכות למשפחה זו. הם בעלי נוצות צבעוניות או שחורות-לבנות וראשיהם בדרך כלל כהים עם מקורים נוקשים. גודלם משתנה מ-16–35 סנטימטרים ומשקלם מ-6 עד 150 גרם. זנבותיהם ארוכים וגופם מעט מוארך.

הם חיים ביערות פתוחים או בשיחים וחורשים. מין אחד מצוי אפילו באזורים יבשים באוסטרליה. הם מצויים על ענפי העצים וצדים חרקים - בעיקר זחלים שעירים, פירות, זרעים ואף חולייתנים קטנים.

חלק ממינים אלה הם מונוגמיים וחיים בקבוצות קטנות. אחרים חיים בלהקות רעשניות.

==סוגים==
* Coracina
* סוג ומין יחיד Campochaera sloetii
* Lalage
* Campephaga
* Pericrocotus

==קישורים חיצוניים==

* 

קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:עורבאים
הסקה בייסיאנית

הסקה בייסיאנית (אנגלית: Bayesian inference, על שמו של תומאס בייס) היא שיטת הסקה סטטיסטית המבוססת על נוסחת בייס. הנוסחה משמשת לעדכון ההסתברות לקיום הנחה על ידי הוספת מידע נוסף. שיטה זו חשובה בסטטיסטיקה, במיוחד במקרים של מידע המתעדכן באופן דינמי. שיטה זו מצאה שימוש נרחב במדע, הנדסה, רפואה ודין. שיטה זו מוצגת לפעמים כשיטה מתחרה להסקה שכיחותנית.

==חוק בייס==

נוסחת בייס מסיקה הסתברות פוסטריורית בהינתן הסתברות פריורית ופונקציית נראות שנתונים על ידי המודל הסטטיסטי. ההסתברות נתונה על ידי הנוסחה:
:<math>P(H\mid E) = \frac{P(E\mid H) \cdot P(H)}{P(E)}</math>
כאשר: 
* H היא השערה, עם הסתברות שיכולה להתעדכן בהתאם למידע חדש. במקרים מסוימים ישנן מספר השערות מתחרות ומטרת השיטה היא לבחור את הסבירה ביותר.
* E היא ראיה, המספקת מידע חדש שלא היה קיים בחישוב הסתברות פריורית.
* <math>\textstyle P(H)</math> זו ההסתברות פריורית של H, כלומר הערכת ההסתברות של H ללא ראיה E.
* <math>\textstyle P(H\mid E)</math> היא הסתברות אפוסטריורית, כלומר ההסתברות ל-H בהינתן E. במילים אחרות, לאחר קבלת המידע E, מהי הסבירות לכך ש-H אכן התרחש. זהו המידע שאותו רוצים להסיק.
* <math>\textstyle P(E)</math> היא ההסתברות להתרחשות E, נקראת לפעמים נראות שולית. ערך זה הוא זהה לכל ההשערות הנבדקות וניתן על ידי נוסחת ההסתברות השלמה: <math>P(E) = \sum P(E|H_i)P(H_i)</math>, כלומר ההסתברות להתרחשות E בכל התרחישים האפשריים.

==הסבר אינטואיטיבי==
במקרה והראיה סותרת את ההשערה, אז ההשערה שגויה. ומצד שני, אם ההשערה לא סבירה אפריורי (כלומר ללא מידע על הראיה), אז ניתן לפסול השערה זו גם אם כעיקרון הראיה תומכת בה. 

לדוגמה, אדם מנסה לנחש את מין הילוד על סמך צבעה של העריסה העומדת מול דלת חדרו. הצבע יכול לתמוך בהשערה זו או אחרת של הצופה. אך המצאות של מלונה במקום עריסת תינוק משאירה את ההסתברות הפוסטריאורית לכך שהילוד הוא כלב נמוכה מאוד. למרות הראיה (הימצאות מלונה), ההסתברות האפוסטריורית לכך שלמשפחה נולד כלב נשארת נמוכה מאוד, מכיוון שידוע שההסתברות האפריורית ללידת כלב על ידי אדם היא נמוכה מאוד.

כך, הנקודה החשובה בהסקה בייסיאנית שהיא מאפשרת להחשיב ראיות חדשות, תוך כדי הסתמכות על אמונות וידע קודם, תוך שימוש בחוק בייס. זאת לעומת הסקה שכיחותנית, המסיקה מסקנות על סמך ראיות, ללא שימוש בידע קודם.

נוסף על כך, חוק בייס יכול לשמש באופן איטרטיבי. כלומר, לאחר קבלת ראיה, ההסתברות האפוסטריורית יכולה לשמש כהסתברות אפריורית לחקירת הראיה הבאה. ולאחר קבלת ראיה חדשה ההסתברות האפוסטריורית תשמש לאיטרציה הבאה. שיטה זו נקראת לפעמים "עדכון בייסיאני" (Bayesian updating).

==ראו גם==
* הסתברות בייסיאנית
* בעיית הטנק הגרמני

==קישורים חיצוניים==

* 

קטגוריה:בדיקת השערות
קטגוריה:סטטיסטיקה בייסיאנית
מיכל דיוריש

מיכל דיוריש (בסלובקית: Michal Ďuriš; נולד ב-1 ביוני 1988) הוא כדורגלן סלובקי המשחק בקרמיוטיסה בעמדת החלוץ.

==קריירת מועדונים==
דיוריש התחיל את הקריירה שלו בדוקלה באנסקה ביסטריצה בה הוא משחק מגיל 14. אחרי שלוש שנים במחלקת הנוער, ב-9 בנובמבר 2005 הוא ערך את הופעת הבכורה שלו בהפסד 2-0 נגד רוז'ומברוק במשך 5 עונות הוא הבקיע 18 שערים ב-114 משחקים.

באוגוסט חתם בוויקטוריה פלזן מליגת העל הצ'כית. ב-28 באוגוסט 2010 ערך את הופעת הבכורה שלו בפלזן בניצחון 0-3 נגד דינמו צ'סקה בודייוביצה. בעונתו הראשונה במועדון זכה עם הקבוצה באליפות.

בקיץ הושאל למלאדה בולסלאב עד לסיום העונה. בעונת חזר לפלזן והבקיע 16 שערים ב-25 משחקים והיה מלך השערים של פלזן בעונה ושני בליגה אחרי דוד לפאטה שכבש 20 שערים.

ב-26 בינואר 2017 חתם באורנבורג מליגת העל הרוסית. ב-17 בינואר 2018 הושאל לאנורתוסיס פמגוסטה עד לסוף העונה. ב-6 ביולי 2018 הושלמה עסקת העברתו של דיוריש לפמגוסטה תמורת 600 אלף אירו.

בקיץ חתם בקרמיוטיסה.

ב-5 בספטמבר 2023 דיוריש הושאל לספרטק טרנבה.

==קריירה בינלאומית==
דיוריש ערך את הופעת הבכורה שלו בנבחרת סלובקיה ב-15 באוגוסט 2012 בניצחון 1-3 נגד . ב-13 בנובמבר 2015 הבקיע צמד בניצחון 2-3 נגד . דיוריש השתתף עם הנבחרת ביורו 2016 בו שיחק בשלושת המשחקים, אך לא כבש אף שער.

==קישורים חיצוניים==

קטגוריה:כדורגלנים סלובקים
קטגוריה:חלוצי כדורגל סלובקים
קטגוריה:כדורגלני דוקלה באנסקה ביסטריצה
קטגוריה:כדורגלני ויקטוריה פילזן
קטגוריה:כדורגלני מלאדה בולסלאב
קטגוריה:כדורגלני אורנבורג
קטגוריה:כדורגלני אנורתוסיס פמגוסטה
קטגוריה:כדורגלני אומוניה ניקוסיה
קטגוריה:כדורגלני אתניקוס אחנס
קטגוריה:כדורגלני קרמיוטיסה
קטגוריה:כדורגלני ספרטק טרנבה
קטגוריה:כדורגלני נבחרת סלובקיה
קטגוריה:כדורגלני יורו 2016
קטגוריה:כדורגלני יורו 2020
קטגוריה:ספורטאים זרים בצ'כיה
קטגוריה:ספורטאים זרים ברוסיה
קטגוריה:ספורטאים זרים בקפריסין
קטגוריה:סלובקים שנולדו ב-1988
ערפילית סולארית

ערפילית סולארית היא ענן בין-כוכבי של גזים ואבק המוביל להיווצרות מערכת השמש.

== מבנה ותכונות ==
הערפילית הסולארית הייתה מורכבת בעיקר ממימן ומהליום שמקורם במפץ הגדול ומעט יסודות כבדים יותר (כ-2%) שמקורם בתהליכי נוקליאוסינתזה בכוכב סמוך אשר סיים את חייו.

בשלב מסוים, הפרעה כלשהי, כנראה גל הלם של סופרנובה קרובה, גרמה ללחץ חזק על הערפילית הסולארית שדחף את החומר כלפי פנים, כאשר הכבידה שפעלה על החומר כלפי המרכז התגברה על לחץ הגזים שפעל כלפי חוץ, הערפילית החלה לקרוס במהירות. הערפילית התחממה בתהליך הקריסה כתוצאה מגידול בצפיפות, ובעקבות שימור התנע הזוויתי היא החלה להסתובב במהירות גדולה. היות שהקריסה הכבידתית יעילה יותר בכיוון ציר הסיבוב, הערפילית הפכה להיות ליותר ויותר שטוחה. במרכז הערפילית, היכן שמרבית החומר התרכז, החלה להיווצר השמש.

==היסטוריית הערפילית הסולארית==
"השערת הערפילית" ("Nebular Hypothesis"), שהוצעה בשנת 1755 על ידי עמנואל קאנט ונוסחה בנפרד על ידי פייר-סימון לפלס, היא המודל המקובל בשנות האלפיים להסברת התהליכים שהובילו להיוצרות מערכת השמש. משערים שההצעה מבוססת על רעיון ראשוני של עמנואל סוודנבורג משנת 1734. השערת הערפילית גורסת כי מערכת השמש נוצרה כתוצאה מקריסה כבידתית של ענן בין כוכבי המורכב מגזים ואבק המכונה ערפילית סולארית.

קוטרה של ערפילית זו היא אלפי יחידות אסטרונומיות ומסתה הייתה גדולה אך במעט ממסת השמש שנוצרה ממנה.

==מערכת השמש והערפילית הסולארית==
מענן זה של גזים ואבק נוצרו גם כוכבי הלכת. מקורם של כוכבי הלכת בגופים קטנים יותר, הקרויים "פלנטסימליים", שגודלם מספר קילומטרים. גופים אלו תפחו כתוצאה מהתאחדות וספיחת אבק במשך מיליוני שנים. מערכת השמש הפנימית הייתה חמה, ולכן תרכובות מימן (למשל מתאן) לא יכלו להתעבות בה. כוכבי הלכת שנוצרו שם היו קטנים יחסית (הם מכילים כ-0.6% מהחומר של הדיסקה הפלנטרית), והם היו מורכבים בעיקר מחומרים בעלי נקודות התכה גבהות כמו סיליקטים ומתכות. גופים סלעיים אלה הפכו בסופו של דבר לכוכבי הלכת הארציים.

רחוק יותר מהשמש נוצרה חגורת האסטרואידים שנמצאת על הגבול הכבידתי בין השמש לכוכב הלכת הענק צדק. החומר בחגורה זו לא הצליח להתמזג לכדי כוכב לכת בגלל ההשפעה הכבידתית החזקה של צדק. עוד יותר רחוק מהשמש, מעבר לקו הכפור, התפתחו ענקי גזים, אשר היו מסיביים מספיק כדי לשמור על "האטמוספירה הראשונית" של מימן והליום. מנגד, כוכבי הלכת הארציים שהיו קרובים יותר לשמש איבדו עם הזמן את המימן וההליום שלהם ויצרו "אטמוספירות משניות", כתוצאה מתהליכים וולקניים, פגיעת אסטרואידים, או במקרה של כדור הארץ גם בעקבות הופעת בעלי חיים וצמחים.

==הערפילית הסולארית במהלך השנים==
כ-100 מיליון שנה לאחר שהחל התהליך, העלייה בלחץ המימן במרכז הערפילית שקרסה והעלייה בצפיפות שלו גרמו לטמפרטורת הליבה לעלות, והכוכב החל לבצע היתוך גרעיני. מאז, ההיתוך הגרעיני שמתרחש בליבת השמש הוא מקור האנרגיה הראשי של מערכת השמש כולה. בשלב זה נוצר הדף מתמשך שהיה אחראי לסילוק שאריות הגזים מהערפילית, ולהרס "האטמוספירה הראשונית" של כוכבי הלכת הארציים. סילוק שאריות החומר שלא היו קשורות חזק לגופים הגדולים יחסית במערכת השמש, גרם להפסקת גדילתם של גופים אלו, ולהתייצבות המבנה של מערכת השמש בצורת מערכת כוכבי הלכת הדומה מאוד למערכת הנוכחית.

קטגוריה:מערכת השמש